Missatge català al món - El Dietari del Procés - Blogs de l'indirecte!cat\nDietari 2014 Dissabte, 24.8.2013. 19:59 h\nMissatge català al món\nBig Ben, cadena humana, Catalunya, estranger, exterior, independència, LondresBig Ben\nLa Parliament Square de Londres acollirà una de les cadenes exteriors més massives\nAnglesos, escocesos, irlandesos, francesos, holandesos, italians, alemanys, suïssos, hongaresos, danesos, belgues, polonesos, noruecs, suecs, austríacs, grecs, txecs, nord-americans, finlandesos, sudafricans, peruans, portuguesos, eslovens, luxemburguesos, nicaragüencs, mexicans, equatorians, costarriquenys, canadencs, argentins, nepalesos, hongkonguesos, xinesos, tailandesos, australians, brasilers, neozelandesos, colombians, paraguaians, xilens, bosnis, japonesos i croates. Ciutadans de totes aquestes nacionalitats, com a mínim, estan o estaran en contacte directe amb el moviment independentista català en les setmanes abans de la Diada. Un mínim de 85 cadenes humanes ho faran possible.\nL'Onze de Setembre, tot Catalunya -literalment- serà un clam. És incalculable a hores d'ara el nombre de persones a tot el món que sentiran a parlar de la reivindicació catalana per primera vegada gràcies a la cadena humana. L'impacte visual serà majúscul. Ara bé, ningú ha d'infravalorar els esforços de les altres 85 arreu del món. El missatge s'estendrà com la pólvora, i en part serà el resultat de la tasca titànica de reunir un grup de catalans a desenes de països disposats a treballar per la independència sense cap suport econòmic, aportant temps i diners propis i tractant de difondre-ho a la comunitat catalana local. Al Principat és gairebé impossible que la crida no arribi a totes les llars, però a l'estranger és aquest el problema principal. La difusió també des del país cap als emigrants és clau.\nLondres està cridada a ser una de les cadenes humanes exteriors més nombroses, amb més de 400 persones inscrites a una setmana de l'esdeveniment. La imatge de centenars de catalans donant-se la mà per la independència del país a la Parliament Square -que està envoltada pel Big Ben, les Houses of Parliament i la Westminster Abbey- pot també donar la volta al món i fer que els catalans a casa es mobilitzin per omplir tots els trams encara per completar. L'organització de la cadena londinenca, que també espera desplegar senyeres gegants al centre de la capital anglesa, està fent un esforç econòmic majúscul. Aquest és el motiu pel qual han fet una crida a fer donacions -accessible fent un simple clic aquí-. L'objectiu final és dotar el moviment independentista una altra imatge icònica que serveixi per fer reaccionar el món.\nEl resultat de la mobilització de la Diada pot provocar un canvi en el destí de Catalunya, sobretot pot ocasionar una reacció dels polítics i dels indecisos. Ara bé, tothom és conscient que un país no és independent fins que la resta el reconeix. Les 85 cadenes humanes arreu del món tenen, doncs, la mateixa imporància en aquest punt del procés.\n5547 lectures Un comentari\n25 d'agost de 2013, 11.54 h\nEs diu 'fer la volta al món'. No donar la volta'


És necessari sol·licitar l'assistència almenys 48 hores abans de l'eixida del teu vol per garantir la qualitat en la prestació del servei:\n- En fer la teua reserva o adquirir el bitllet a través del teu agent de viatges o companyia aèria.\n- Addicionalment, a través del nostre web, de l'app oficial d'Aena o del telèfon ( 34) 91 321 10 00 (vàlid exclusivament els aeroports de la xarxa d'Aena).\nAena compta|explica amb una línia d’informació i atenció per xat per a passatgers amb discapacitat auditiva i/o de la parla.\nEste servei permet a l’usuari amb discapacitat contactar amb el Servici d'Informació i Atenció Telefònica des de el seu ordinador, tauleta o smartphone, accedint a través del següent enllaç al xat, i sense necessitat d’altres persones que actuen com mitjancers.\nEl servei està operatiu de 07:00 a 24:00 hores, tots els dies de l’any.


Enviat per assumballiu el Dij, 05/01/2012 - 21:50\nFinalment, i després de molts i molts entrebancs, de superar un munt d’obstacles ... ja la tenim aquí! La nova escola Bressol, l’Escola dels Colors.\nAhir es va fer la jornada de portes obertes d’aquest nou equipament. Moltes cares de felicitat, de les professionals, de les famílies, dels nens i les nenes, de les persones que hi hem treballat des del primer minut i també de les que han acabat de fer-ho en el temps de descompte.\nAmb la posada en funcionament de la nova bressola, hem aconseguit un dels objectius que portàvem al programa electoral i donem impuls a la nova zona educativa, repartint equitativament, a banda i banda del pobles els equipaments educatius . Objectius que hem anat complint, un a un, i que ara sembla que van desfent, poc a poc.\nGràcies a l'Oriol Ferran, que en aquells moments encapçalava la llista d’Iniciativa per Catalunya Verds- EUiA l’any 2007 i que té molt a veure en aquesta posada en funcionament com a regidor d'Educació i gràcies també a la Isabel Roig, que, quan era portaveu, va defensar en moltes ocasions aquest projecte. Alguns dels regidors i regidores (no tots, per sort), a govern i a la oposició i en l’anterior mandat, volien fer marxa enrere. De vegades, ser tossut i constant, dóna resultat.\nPersonalment, estic feliç i molt contenta de que, malgrat ja no ser regidora d'Educació i no he pogut (ni m’han deixat, tot sigui dit) acabar de tancar tot el procés, el proper dilluns dia 9 de gener els nens i les nenes la podran estrenar.\nUn procés intens i finalment agraït. Sembla que ha agradat molt. Una escola lluitada, defensada i molt treballada, amb moltes reunions de seguiment de l’obra, amb el suport i les aportacions, tria de material i colors, amb l'objectiu d'adaptar el projecte inicial al pressupost i al gust de qui ha de treballar-hi i gaudir-ne al màxim, amb les regidories implicades, els serveis tècnics de l’Ajuntament, l’arquitecte i el seu equip de professionals, i sobretot de tota la comunitat educativa, la direcció, els educadors i els representants de les famílies.\nI no s’acaba aquí. A l’equipament hi ha espai per un centre cívic, a sota. Per pressupost no s’ha desenvolupat, però hi apostem. Podria ser un espai pels més joves, potser el casal promès per algun grup de govern. Nosaltres hi donarem suport, si cal, si es que encara la nostra opinió serveix d’alguna cosa.\nA partir d’ara que hi hagi sort i que les retallades no afectin a les butxaques de les famílies. Que el servei públic surti reforçat. Nosaltres sempre hi hem apostat. El nom de l'escola, l’Escola dels Colors, tampoc és un tema que m'amoïni, al contrari: ha estat fruit d’un procés participatiu i, si als nens i les nenes els hi agrada i era el que volien... encara m’agrada més. La qüestió és que sigui una realitat, que entri en funcionament i que no s’aturi aquest servei. La feina està feta i això és el que importa. La resta és secundari.\nFelicitats i ...per molts anys!\nHa calgut un Govern de CiU per a acabar-la\nEnviat per esperanceta el Dv, 06/01/2012 - 20:34\nHa calgut un govern de CiU per a acabar-la d'una vegada. Ja tocava!\nha calgut CIU per acabar-la,\nEnviat per esperanceta el Dv, 06/01/2012 - 21:46\nha calgut CIU per acabar-la, és cert... però si no fos per l'anterior govern (i, en especial, per Iniciativa) ara seguiria sent tan sols un projecte o un simple punt d'un dels molts programes electorals.\nEnviat per esperanceta el Ds, 07/01/2012 - 18:51\nCiU mai va creure en aquest projecte ni ubicació, com tampoc el PSOE.\nAra la escola ja està operativa.\nHa calgut CiU per que s'inaugurès al Gener i no al Setembre doncs la actual Regidora va marxar de vacances.\nEnviat per @oriolferran el Ds, 07/01/2012 - 23:36\nPer evitar tensions innecesàries, que només perjudiquen la credibilitat d'arenyautes, crec que és molt millor que comentaris i debats d'aquesta mena portin la signatura dels seus autors, que segur també ajudarà a donar credibilitat a les afirmacions que es fan i afavorirà la participació.\nGran escrit Assum! i\nEnviat per synera el Ds, 21/01/2012 - 16:35\nGran escrit Assum! i Felicitats per la feina feta!


El Racó d'Agostinet: La Barqueta\nPublicat per Agostí Tiralí a divendres, de març 25, 2011\nJo, Agustí, quasi he plorat. Recorda que encara que no estigues present aquesta nit el teu esperit alegre i encantador estarà sentaet a segona fila, al costat de Próspero, i que brindarem per tú al concluir.\nSaps que, egoistament, tenim ganes de que tornes; i que cada vegada que tramem qualsevol cosa pero a esta nit trobem a faltar la teua tranquil-litat i el teu bon fer.\nMolts abraçets i besets de part de tots\n26 de març de 2011, a les 9:22\nAnit va ser especial. Vaem gaudir més que mai, va ser un dels concerts que més mos enrecordarem quan passen els anys. L'hauries disfrutat como el que més. Una llàstima, la veritat. Espere que quan tornes, continues en nosaltres fent música i que et tingam a tu a prop els dissabtes, com a mínim!\nEspere que et vaja tot com toca allà dalt, i que continues escribint com ho fas. Quins records tan bons i qué bé com els transmitixes!\nun abraç, i sapigues que et trobem a faltar al grup.\n27 de març de 2011, a les 15:00\nyo no sé com funciona aixo peró no pare de deixar mensajes i no eixen mai!!!!\n28 de març de 2011, a les 21:08\nBueno xikitines pareix que eixo ja funciona! Volia dirte agustí que el divendres t´hem trobat a faltar un mogolló sobre tot cuan ha sobrat un fum de mengar ! Amb la bona gana que tens tu segur que no habria sobrat tant!!! el concert va eixir mel a pesar de que pepe estava super isteric i estressat ! peró al fí tot ha eixit bé com sempre!!!\nEm va agradar un montó el que vas escriure i també la foto que es la del mengar que hem fet a ma casa ! si en tens més enviameles que no tinc records d´aquest dia!\nel teu relat em va emocionar agustinet desconocía aquesta faceta teua... espere inspirarme de les teues paraules que em van animar a seguir amb el meu instrument ! no perder l´esperanza de tocar un dia bé. espere poder dirte un dia que ja soc guitarra primera i poder tocar al costat de puri i pepe ! Molts anys pasarán ....? un abraç i ja nos vem en Noruega tete!!!!\n28 de març de 2011, a les 21:18\nXé Agostinet, lo que t'hauria agradat: cançons tradicionals valencianes, els músics amb mocaors fallers, homenatges, el Buen Pastor ple de gent, l'Alqueria Blanca de bis... I et vam fer cas en tot: ho vam fer de categoria, vam fartar al sopar i vam gaudir d'un concert inolvidable (no es fan sempre 25 anys!). Una vertadera llàstima que enguany estigues perdut per terres anglosaxones, i no hages pogut tocar amb nosaltres, els altres músics, els teus companys, els teus amics.\nMolt bonic tot lo que has escrit, m'has fet esbossar un somriure, recordant eixe primer moment en que a mi també em van dir: 'Ja pots entrar en la Rondalla!' Des d'eixe moment estime la música, la bandúrria, la Rondalla i a tots els que formeu part d'ella.\nUn beset des de terres polopines, als peus del Ponoig. Torna prompte!\n28 de març de 2011, a les 22:35


Els refugiats de Franco, encara perseguits pel passat: ‘Vam passar fred, gana i por’. The Guardian. Projecte TransMate – Comunicats\nMig milió de persones van fugir d’Espanya el 1939, només per acabar internats durant anys en camps brutals a França. Els supervivents expliquen ara el patiment de la Retirada, fa 80 anys.\nFa 80 anys d’una de les pitjors, i menys conegudes, crisis de refugiats a Europa, però els records de la Retirada encara són vívids per a Madeleine Morena. La seva família es trobava entre els 500.000 espanyols que van fugir a França pels Pirineus orientals quan Barcelona va caure en mans de forces de Franco, prop del final de la Guerra Civil espanyola, el 26 de gener de 1939, desencadenant un dels èxodes més grans dels temps moderns.\nFotos i documents fílmics mostren la visió increïble de mig milió de persones aglomerant-se cap a les ciutats frontereres de Puigcerdà, a Espanya, i Prats de Molló i El Pertús a França, dones i infants, combatents republicans armats, membres de les Brigades Internacionals. El diari local francès L’Indépendant descrivia “una inquietant cohort de civils, soldats armats, vehicles i animals”.\n“Tenia sis anys quan va caure Barcelona,” diu Morena, parlant al poble de Vinçà, arrecerat als contraforts dels Pirineus. “El pare i l’oncle eren combatents republicans, per tant vam haver de fugir del poble, prop de la frontera francesa. Vaig marxar amb la mare, un germà, una tieta i els avis. L’avi estava furiós, deia: ‘Per què ens n’hem d’anar? No he fet res mal fet.’ Tothom tenia pànic i jo estava molt espantada. Sabíem que estàvem en perill. Vam agafar només roba i unes quantes pertinences. Jo duia la meva nina.\n“Les carreteres es van acabar prop de França i vam haver de passar caminant per Coll d’Ares. Feia un fred implacable i hi havia neu. Vam haver d’abandonar les pertinences, no podíem portar-les. Vam trobar una cabana on dormir. El propietari va venir. Va resultar que era un parent llunyà i al matí se’m va posar sobre les espatlles i vam entrar a França.”\nNombrosos actes commemoraran el 80è aniversari de la Retirada, que va acabar el 13 de febrer de 1939 quan l’exèrcit de Franco va arribar a la frontera francesa. Hi haurà exposicions de fotos a la platja d’Argelers, exposicions als pobles prop dels antics camps, conferències, actuacions, i un web nou. Però durant molts anys hi ha hagut silenci i refús. “La història de la Retirada és una obra en curs,” diu Agnès Sajaloli, directora d’un memorial a Rivesaltes, prop de Perpinyà, que va ser un camp d’internament des d’on es van enviar milers de persones a la mort. “Encara no en coneixem els detalls. Tots els implicats tenien una història diferent.”\nQuan els refugiats van arribar a França la rebuda oficial va ser hostil. Les autoritats franceses van obrir les fronteres fins que les tropes de Franco, perseguint els republicans, van arribar a El Pertús. Però estaven del tot desprevingudes pel que fa a nombres: no hi havia cap provisió, cap mesura sanitària, i cap aixopluc de l’aspre temps muntanyenc, per a uns refugiats extenuats i desmoralitzats. Se’ls donava una barra de pa cada cinc persones i una tasseta d’aigua a les tres de la tarda, res més.\nA Prats de Molló, on va arribar la família de Morena, molts infants van morir com a resultat del fred. Els soldats anaven desarmats i als refugiats se’ls tancava en cledes i després se’ls dispersava entre els camps. Els francesos se servien de soldats senegalesos per fer-ho. La família de Morena va ser traslladada a un centre de detenció proper, mentre combatents i nois de més de 14 anys eren transportats a camps oberts precipitadament a les planes inhòspites del voltant de Perpinyà. “Els van tractar pitjor que presoners de guerra,” diu l’historiador de la Guerra Civil espanyola David Wingeate Pike. “Els van tractar com criminals.” Els camps més notoris eren a les platges d’Argelers, Sant Cebrià del Rosselló i El Barcarès, propensos a patir ventades, tempestes enutjoses de sorra i temperatures molt extremes. “Aquests camps a la platja eren llocs terribles,” diu Helen Graham, professora d’història espanyola al Royal Holloway, de la Universitat de Londres. “Hi havia només sorra i filferrades. No tenien cap més aixopluc que tendes. Hi havia un problema d’aigua fresca, no hi havia enlloc on rentar-se ni lavabos, el mar havia de servir per a tot. La gent que arribava aquí ja estava malalta, i van tenir un problema immediat amb la disenteria i la febre tifoidea. En van morir molts.”\nCap refugiat era alliberat a no ser que poguessin obtenir “apadrinament” d’una persona vàlida de fora. Però la premsa de dretes esperonava l’hostilitat local, afirmant que la major part d’interns eren criminals o comunistes sediciosos, i se’n burlaven per queixar-se de les provisions.\nEls camps encara hi eren quan va esclatar la segona Guerra Mundial a la tardor de 1939, i quan França va caure el 1940, i llavors es van convertir en part de l’aparell del règim col·laboracionista de Vichy. Això va portar 50.000 presoners més a la zona, principalment jueus i altres anomenats indesitjables: gitanos, gais i comunistes. Per fer front a aquesta afluència, els presoners espanyols van ser utilitzats com a peons per convertir 600 acres de casernes a Rivesaltes en un camp d’internament. Sajaloli diu: “Rivesaltes es va convertir en un camp on grups diferents de persones condemnades a l’ostracisme eren retingudes en condicions brutals. Més de 2.000 jueus van ser enviats a camps de la mort des d’aquí.”\nAntonio de la Fuente y Ferraz, de 89 anys, és un altre supervivent amb records encara vívids. Fill d’un combatent republicà, tenia nou anys quan la seva família va fugir de Puigcerdà cap a França el febrer de 1939. Durant els quatre anys següents va passar per set camps d’internament diferents. Rivesaltes “era el pitjor de tots”, diu: “La meva família hi va passar gairebé dos anys en condicions terribles. La meva àvia hi va morir. El pitjor era que no sabíem on eren el pare i l’oncle. Vam passar fred i gana, i sobretot teníem por. Vam veure que deportaven els jueus a Alemanya, però no sabíem què passava.”\nEl camp commemoratiu de Rivesaltes no va obrir fins el 2015. “Vam tenir una lluita de 20 anys per crear-lo,” diu Sajaloli. “L’alcalde volia aterrar les casernes amb bulldozers.” Però amb pressió dels historiadors i Filles et Fils de Républicains Espagnols et fils d’exodus d’Espagne, les casernes abandonades es van conservar i ara proporcionen un marc inquietant per a un museu que és el focus d’un dolorós despertar de la memòria.\nGairebé 200.000 refugiats van tornar a Espanya, després que els francesos els hi animessin i Franco mentís descaradament dient que serien ben rebuts. Els que es van quedar van patir molt, traslladats entre camps o utilitzats com a treball forçat. Els combatents republicans que va escapar-se es van unir a la resistència. Altres, com la família de Morena, van patir grans privacions, però finalment van ser absorbits per la regió local, modelant la seva història i identitat des d’aleshores. Però mentre Franco vivia, no van poder tornar mai a casa. És una idea que 80 anys més tard encara la fa plorar: “Els meus pares no van tornar a veure mai Espanya.”\nBarcelona, últim bastió dels republicans espanyols a Catalunya, cau en mans de les tropes feixistes de Franco, desencadenant un èxode de combatents republicans i les seves famílies.\nFrança obre la frontera a refugiats: dones, infants i els ferits.\nFrança obre un camp d’internament a la platja d’Argelers.\nFrança accepta l’exèrcit en retirada, confiscant armes i vehicles.\nL’exèrcit de Franco, perseguint refugiats, arriba a la frontera.\nDe l’11 febrer endavant\nS’obren camps a tot els Pirineus Orientals i zones veïnes. A mitjan març albergaran un quart de milió de refugiats.\nEls últims refugiats travessen la frontera, ara finalment tancada, posant fi a la Retirada.\nRefugiats espanyols, principalment republicans i membres de les Brigades Internacionals, vigilats per tropes franceses en un camp a la platja d’Argelers el 1939. Fotografia: Keystone-France/Gamma-Keystone via Getty Images\n• Aquest article es va esmenar el 12 de febrer de 2019 per aclarir que, quan Barcelona va caure el gener de 1939, era l’últim bastió republicà a Catalunya. El gener de 1939 els republicans encara conservaven Madrid, València i Alacant. Madrid va caure en mans de Franco el 28 de març, i la Guerra Civil espanyola va finalitzar l’1 d’abril de 1939.\nArticle traduït per Miquel Santos\nArticle translated by Miquel Santos\nFont: The Guardian (The Observer) @guardian\nAutors: Ros Coward\nData de publicació: 9 de febrer de 2019\nTagged:EN-CATPREMSA INTERNACIONALProjecte TransMateRegne UnitThe Guardian\nPrevious PostCodi QR MAPA GEOLOCALITZACIÓ D’INCIDENTS VIOLENTS PROVOCATS PER NACIONALISTES ESPANYOLS\nNext PostCrònica de la xerrada de Julià de Jòdar, organitzada per Catalans d’arreu per la República a L’Ànònima del Clot\nProfessor John Elliott: Qué poden aprendre els escocesos i els catalans de la història. The Scotsman


Delícies del Berguedà busca destinatari al seu estoc de iogurts - Regió7 :: El Diari de la Catalunya Central\nDelícies del Berguedà busca destinatari al seu estoc de iogurts\nL'empresa té ara 20.000 lactis per vendre que estaven destinats a hostaleria i escoles\ndolors clotet 16.03.2020 | 23:25\nL'emergència sanitària ha afectat l'empresa d'inserció laboral Portal del Berguedà SL, que produeix els iogurts Delícies del Berguedà a la seva planta de Cercs. El 80% de la seva producció la consumeixen hotels i negocis del sector de l'hostaleria i escoles de Barcelona i rodalia. Només el 20% es ven al Berguedà. El tancament del sector de la restauració, l'hostaleria i dels centres educatius ha provocat que aquesta empresa, ara mateix, tingui 20.000 iogurts en estoc que intenta vendre a preu rebaixat per evitar que amb el pas dels dies arribin a la data de caducitat, segons ha explicat a Regió7 Joan Maria Sala, creador i gerent de Delícies del Berguedà.\nL'empresa s'ha trobat que en pocs dies li han cancel·lat comandes importants: una de 220 pots de 2 quilos de iogurt, i ahir havia de servir 3.500 iogurts a escoles que estan tancades, motiu pel qual no els cal aquest gènere. Davant d'aquesta situació i pel risc que aquests aliments s'acabin fent malbé, Delícies del Berguedà està buscat la manera de vendre aquest producte a la comarca, especialment els pots de 2 i 5,5 quilos de iogurt, un format que no poden vendre a botigues i que, en canvi, és ideal per a comunitats.\nJoan Maria Sala ha explicat que ja han contactat amb dues residències (una de Berga i una altra de Puig-reig) que es quedaran iogurts. «Hem iniciat una campa-nya perquè la gent comprin iogurts», a través de residències, l'Hospital Sant Bernabé, i també han contactat amb diferents botigues perquè se'n quedin.\nSala ha indicat que el preu dels iogurts serà més baix del que és habitual.\nDelícies del Berguedà fa una crida perquè li comprin els seus iogurts solidaris .


Apartment Saint Saens Marseillan (Herault) França - Ofertes d'hotels amb els MILLORS DESCOMPTES EN LÍNIA\nMés informació sobre Apartment Saint Saens\nConvenientment situat a Marseillan (Herault), Apartment Saint Saens és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Saint Saens ofereix un servei impecable i compleix amb totes les exigències dels més experimentats viatgers. Aparcament de cotxes, habitació familiar són només algunes de les comoditats que fan que Apartment Saint Saens sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, nevera, forn microones a cada habitació. A més, l'oci que l'hotel ofereix assegurarà que tengui molt a fer durant el dia. Apartment Saint Saens és un lloc ideal d'estada pels viatgers que busquin encant, comfort i facilitat a Marseillan (Herault).


Comença el Consell de Ministres que decretarà l'estat d'alarma - Empordà\nComença el Consell de Ministres que decretarà l'estat d'alarma a tota Espanya\nSánchez va anunciar la mesura aquest divendres sense donar-ne detalls\nACN 14.03.2020 | 11:21\nEl Consell de Ministres extraordinari que ha de decretar l'estat d'alarma a tota Espanya a causa del coronavirus ha començat cap a tres quarts d'onze del matí, segons han informat fonts del govern espanyol. La reunió és presencial i hi assisteixen tots els ministres a excepció de les dues membres de l'executiu que han donat positiu de coronavirus, les ministres Irene Montero i Carolina Darias. Aquest divendres, el president del govern espanyol, Pedro Sánchez, va avançar la mesura en una declaració institucional. Tot i això, no va detallar quines mesures comportarà. Per aquest dissabte també està prevista una reunió de Sánchez amb els presidents autonòmics per videoconferència, que es farà a partir de les cinc de la tarda.


L’Arxiu Social: de servei a comunitat - Arxivers la DaDa\n22 maig, 2019 - La Junta de l'Associació d'Arxivers - Gestors de Documents de Catalunya\nA continuació presentem les principals conclusions extretes de les diferents ponències i comunicacions presentades els passats dies 9, 10 i 11 de maig, estructurades seguint els cinc eixos que van conformar el programa científic del Congrés.\nUn dels eixos del Congrés s’ha dedicat íntegrament al Pla de Govern d’Arxius i Gestió Documental de Catalunya. S’han presentat les primeres conclusions de les taules territorials realitzades durant els mesos de febrer i març, amb la voluntat d’oferir una panoràmica completa de la visió del sector sobre el desenvolupament que necessita el Sistema d’Arxius de Catalunya. I aquestes conclusions s’ha presentat a debat.\n1) El sector es mostra implicat plenament en el Pla d’Arxius i Gestió Documental de Catalunya. Una prova n’és l’alta participació en les taules territorials amb més de 250 persones. Tanmateix, dels debats i els comentaris manifestats s’observa encara un fort escepticisme, segurament provocat per masses anys de retallades i estancament. El Pla necessita encara més credibilitat i això només s’assolirà si a les necessitats plantejades s’ofereixen solucions ajustades i completes.\n2) La necessitat de més lideratge es manifesta de manera clara i oberta, i se suma a la sol·licitud de més recursos econòmics i humans per tornar a dinamitzar el SAC. El lideratge s’obté de les persones, sí, però sobretot de l’obtenció d’un rang orgànic per a la capçalera del SAC que li permeti treballar en igualtat de condicions amb altres departaments de la Generalitat i amb les administracions públiques catalanes. El SAC, i això és evident, requereix un redimensionament.\n3) Redimensionar la capçalera del Sistema d’Arxius de Catalunya, atès que es porten molts anys sense prendre decisions en aquest sentit, és quelcom necessari i desitjat. Tanmateix, qualsevol decisió que es prengui no hauria de caure amb contradiccions manifestes amb les solucions que s’estiguin plantejant durant el desenvolupament del Pla, sinó que s’hi haurien d’apropar. S’ha manifestat reiteradament i amb un alt consens en el sector, la necessitat de crear una Direcció General d’Arxius i Gestió Documental, d’on n’haurien de derivar tres subdireccions. La primera destinada a dirigir les polítiques de governança de la informació a nivell de Generalitat i a nivell nacional. La segona destinada a promoure i potenciar les polítiques arxivístiques al territori amb un protagonisme clar tant de la xarxa d’arxius comarcals com dels municipis. I la tercera destinada a evolucionar les polítiques arxivístiques de país i d’abast nacional, amb un protagonisme ajustat de l’Arxiu Nacional de Catalunya sobretot en matèria de preservació digital. Qualsevol solució intermitja o inferior a les proposades en els debats del Pla poden acabar provocant la pèrdua de confiança dels professionals del sector en el seu propi desenvolupament.\n4) Tenim l’oportunitat de continuar debatent en el marc del Pla d’Arxius i Gestió Documental de Catalunya, sobre la possibilitat d’evolucionar encara més el SAC, dotant-lo d’independència, de rang orgànic transversal i d’autoritat, de sol·lucions organitzatives innovadores i de visió de país. Tots ells són elements que han estat reclamats en aquest congrés i, de fet, en tants d’altres congressos anteriors, i que algun dia caldrà afrontar seriosament. Atenent que el Pla d’Arxius i Gestió Documental és un pla de Govern, i no merament sectorial, tenim davant una oportunitat que no podem deixar caure ni menystenir.\nEl paradigma del Govern Obert ha canviat la natura mateixa de l’exercici del poder, fent que la ciutadania esdevingui co-responsable de la presa de decisions polítiques. Igualment, la digitalització de l’economia està provocant la datificació progressiva de les relacions productives:\n5) La gestió documental, situada plenament en l’estadi de governança de la informació, esdevé el fonament que garanteix la sostenibilitat i l’eficiència tant de l’acció política com dels processos de negoci, al ser l’única aproximació holística i global a la creació, la gestió i la preservació de dades i documents en relació al seu context tant de producció com d’ús.\n6) Aquest context transcendeix els fluxos de treball administratius i/o corporatius tancats i s’estén, mitjançant plataformes participatives, més enllà del si de les organitzacions. És vital disseminar els estàndards tècnics en gestió documental en aquestes plataformes, si volem mantenir els requeriments d’autenticitat, de integritat i de fiabilitat en les dades i documents que s’hi generen.\n7) Així mateix, democratitzar la tecnologia i el coneixement arxivístics és un pas previ i imprescindible per assegurar la integració de la ciutadania com a agent significatiu de l’acció de govern, juntament amb polítics i tècnics, atesa la seva condició de coproductora de la informació pública.\ne-Inclusió i Gamificació\nLa quarta revolució industrial (big data, intel·ligència artificial, etc.) és ja una realitat. Les dades són el recurs més buscat, però només la dada de qualitat esdevé un autèntic actiu per al seu productor, a la vegada que la dada de mala qualitat un actiu per a la difusió de falsedats i notícies falses:\n8) Els arxius han de superar el rol passiu de jaciments de dades per transformar-se en autèntics laboratoris, treballant de forma cooperativa amb enginyers en supercomputació o experts en visualització de dades, per tal d’aportar criteri analític i rellevància informacional a les eines de tractament de les dades massives. L’arxivística computacional sembla el camí més prometedor en aquest sentit.\n9) Un cop sigui habitual la col·laboració des de l’inici en el disseny de projectes, la integració de les humanitats digitals per a la difusió dels fons històrics o l’ús d’algorismes de processament de llenguatge natural per al tractament de la informació en fase activa esdevindran realment accions disruptives. Perquè, només així, podrem afrontar el repte d’automatitzar l’anàlisi funcional i no conformar-nos amb la mera descripció temàtica, per molt massiva que sigui.\n10) La divulgació arxivística ha de superar els habituals instruments de descripció, tallers o exposicions, per tal d’ampliar el seu abast social. Tècniques com la gamificació permeten arribar a sectors més amplis i, si compten amb un bon disseny i objectius clars, permeten fer entendre millor la funció social dels arxius, més enllà del contingut dels documents que custodien.\nReparar és una acció que es realitza quan el mal ja està fet. Els arxius són una eina per resoldre dolències socials, però poden ser més efectius en les tasques preventives. Aquestes es realitzen sens dubte amb la promoció de l’accés a la informació de qualitat i autèntica que permet evitar desigualtats socials i jurídiques. L’accés a la informació esdevé central en les polítiques d’arxius i, a la vegada, un mecanisme bàsic per a potenciar la consciència crítica dels ciutadans:\n11) Els arxius han mostrat el seu potencial reparador quan han estat contemplats en polítiques i protocols per part de l’administració (sumaríssims, recerca de filiació natural, etc.). Amb tot, són encara nombroses les iniciatives que es creen en aquest àmbit (pla de fosses, víctimes de la transició, etc.) que no compten activament amb l’expertesa arxivística, per considerar-la un mer servei finalista, lesionant així greument l’interès de les víctimes.\n12) L’accés contextualitzat a la informació pública i corporativa també esdevé una potent eina per a la justícia social, tal com mostren tant les iniciatives sorgides des de la societat civil (emprant plataformes que auditen l’acció de govern o del sector empresarial a través de tècniques de traçabilitat, verificació i divulgació d’informació) com els portals públics que s’estructuren seguint criteris i instruments de gestió documental.\n13) Bé sigui en l’àmbit de la reparació o en el de justícia social, s’ha constatat la infrautilització de la capacitat didàctica dels arxius per part de l’administració. Les iniciatives en aquest sentit són puntuals i fruit de la dedicació de centres individuals. Caldria un diàleg més fluid i una estratègia compartida amb observatoris professionals i col·lectius agreujats per dissenyar activitats que aprofitin les evidències de les lluites per assolir drets civils i socials que preserva l’estructura arxivística.\nLa infoesfera és el medi natural de la producció d’informació i, com ja hem apuntat respecte els processos de negoci, poques relacions socials escapen a la pertinent datificació. La societat ha esdevingut arxiu i, si volem crear una futura memòria democràtica del present, cal transformar a cada ciutadà en arxiver d’un mateix.\n14) Avui dia, la major part de la documentació pertanyent a fons personals, familiars i, fins i tot, corporatius es genera i/o preserva en plataformes privatives sense que els productors tinguin consciència dels riscos que comporta d’accés i seguretat a mig i llarg termini. Cal insistir en què el perill de forat negre digital, més enllà d’un marc normatiu patrimonial del tot inadequat per a l’entorn digital, no està tant en el format de la informació, sinó en la manca de control sobre el seu sistema de producció i gestió.\n15) La web social, amb tot, permet disposar d’un registre d’ampli espectre perquè col·lectius, tradicionalment subalterns, pugui documentar les seves accions des d’una perspectiva pròpia, al marge i sovint en contradicció amb els registres oficials. No podem dubtar del necessari tractament arxivístic d’aquests fons, però cal desenvolupar una metodologia que repensi principis teòrics clàssics i que es fonamenti en una sòlida aproximació ètica.\n16) Els professionals, per tant, hem de prendre un rol actiu a l’hora d’alfabetitzar la ciutadania en autonomia arxivística –entesa com la capacitat per a individus i comunitats de participar amb veu pròpia en la gestió de la informació pública per motius d’identitat, memòria i rendició de comptes– com a eina bàsica per garantir la seva identitat digital i la seva sobirania política.


\tPROBABILITAT QUE EL RAPER HAGI CRITICAT LA DEFENSA DE L’OFERTA PRESIDENCIAL DE KANYE WEST - GENT FAMOSA\n'Esteu més pro biden o anti ye i per què?'\nChance the Rapper s’enfronta a crítiques per defensar la candidatura presidencial de Kanye West el 2020.\ncom va conèixer liv tyler a steven tyler\nDesprés dels recents plans de West per presentar-se a la presidència com a candidat independent del partit, Chance va dirigir-se a Twitter per deixar clar el seu escepticisme sobre el líder democràtic Joe Biden. En una sèrie de piulades d’abans d’avui, el raper va preguntar-se per què la gent «aquí fora intentava convèncer-me de votar per Biden» al costat d’un retuit de la nova cançó tribut de West a la seva difunta mare, Donda.\nRelacionat | Kanye West detalla la seva plataforma presidencial del 2020\n'Esteu més pro biden o anti ye i per què?' va continuar el raper. 'Tinc clar que voldràs respondre que només estàs intentant' sortir de Trump ', però en aquest hipotètic escenari en què substituïs Trump, algú pot explicar per què seria millor Joe Biden ??'\nI aquí aquí fora, no puc convèncer-me de votar per Biden. Smfh https://t.co/JgbGBmPQk5\n- Chance The Rapper (@chancetherapper) 13 de juliol de 2020\nSom pro sistema de dues parts?\nEts més pro biden o anti ye i per què? Tinc la intenció de respondre que només intenteu sortir de Trump, però en aquest hipotètic escenari on substituïu Trump, algú pot explicar per què seria millor Joe Biden ??\nPosteriorment, l'atzar es va dedicar a anar i venir amb els seguidors que van argumentar que West era ' indiferent 'a la supremacia blanca i no qualificat per optar a càrrecs polítics, responent a aquest últim punt argumentant que' les habilitats particulars 'dels presidents anteriors requereixen' un estómac per als crims de guerra, una indiferència o adherència a la supremacia blanca i la intenció de mantenir l'estatus de les coses quo '.\n'Kanye West no té sang a les mans, i comparar constantment la trajectòria d'un artista negre amb el de polítics i multimilionaris de carrera blanca és una ximpleria', va afegir Chance. 'Voleu un canvi real'.\nLes habilitats particulars que el treball ha requerit en el passat inclouen l'estómac per als crims de guerra, la indiferència o l'adhesió a la supremacia blanca i la intenció de mantenir l'estatus quo de les coses. Andrew Jackson encara està guanyant diners i som conscients del seu conjunt especial d’habilitats pic.twitter.com/IboeLIAFtF\nA més, en intentar eludir el meu punt, en realitat el vau concentrar.\nKanye West no té sang a les mans, i comparar constantment la trajectòria d’un animador negre amb el de polítics i multimilionaris de carrera blanca és una ximpleria. Voleu un canvi real\nDit això, diversos fans de Chance van continuar responent als seus tuits intentant explicar per què preferirien donar suport a Biden, tot i que el candidat no fos la 'primera opció de ningú', citant coses com les controvertides declaracions de West i la manca d'experiència política, entre altres coses.\nBiden no és la primera opció de ningú PERUT\nVostè va entrar tard af. No s'ha registrat + no rebrà prou informació per escriure perquè guanyi realment\nés a dir, un vot per Ye és un vot per Trump\nBiden té experiència\nNo sou una elecció favorable I és un anti vaxxer + no sembla tan estable\n- Milena (@ mil3nv) 13 de juliol de 2020\nLa candidatura de Kanye és una broma, però em prendré seriosament la pregunta de Chance.\nPer on començo? Kanye no sap res de política, té 0 experiències, anomenada esclavitud com a opció, va donar suport a Trump, és un anti-vaxxer, etc.\nBiden té experiència i plans per al canvi climàtic, la raça, l'economia, etc. pic.twitter.com/BTtrHqSN1x\n- Ahmed Baba (@AhmedBaba_) 13 de juliol de 2020\nSenyor, vaja ara. Si no pot gestionar la seva vida, per què li permetríem gestionar un país? Per què es fa aquesta pregunta com si hi ha hagut polítiques produïdes per Kanye que ven la seva candidatura. Governar no és un joc. No és un maleït reality show com demostren els 135.000 americans morts\n- Pregunteu a ✨ (@ TEE1031) 13 de juliol de 2020\nDesprés de la reacció, Chance semblava retrocedir lleugerament en els seus comentaris anteriors, escrivint que, tot i que 'creu que entén per què' la gent 'confia més en Biden que en West,' simplement [no] se sent igual. '\n'D'acord, sóc jo lentament intentant baixar d'aquest turó sense caure ni morir', va escriure, després va reconèixer que també entén 'la improbabilitat de guanyar el 46è escó presidencial' i que 'tothom que vota per Biden no és necessàriament fent-ho amb entusiasme '.\n'Tant per qui voteu, espero que abolisca el sistema penitenciari tal com el coneixem, honri les reparacions negres i tots els tractats amb els indígenes i, finalment, acabi amb el sensellarisme', va concloure Chance. 'Qui sigui Déu, els beneeixi'.\ncaucàsic que viu amb Joanne, l’estafadora\nVegeu alguns dels darrers tuits de Chance a continuació.\nFinalment vaig obtenir la resposta ara. Entenc. Confieu en Biden més que confieu en vosaltres. Crec que entenc el perquè, simplement no em sento igual.\nAvui no pensava fer tendències, però m’agradaria aprofitar aquesta oportunitat per dir: amb totes aquestes disculpes i responsabilitats que donen la ciutat de Chicago i el Departament de Policia de Chicago hauria d’admetre i denunciar finalment l’assassinat de Fred Hampton\nOk, sóc jo lentament intentant baixar d'aquest turó sense caure i morir:\nTant per qui voteu, espero que abolisca el sistema penitenciari tal com el coneixem, que honri les reparacions negres i tots els tractats amb els indígenes i, finalment, acabi amb el sensellarisme. Qui sigui Déu, els beneeixi\nD'acord, corrent avall del turó:\nEntenc la improbabilitat de guanyar el 46è escó presidencial i entenc que tothom que voti per Biden no ho faci necessàriament amb entusiasme. Estic a favor de l'alliberament dels negres i no accepto el meu recent recolzament de Terry Crews


Lasan Mas Guest House Bali Indonèsia - Ofertes d'hotels amb els MILLORS DESCOMPTES EN LÍNIA\nGang Tumung, Ubud, Bali, Indonèsia, 80571\nMas Carving Center320 m\nPoblat Mas - Talladors de Fusta860 m\nCasa de Màscares i Titelles Setia Darma1,84 km\nGaleria Gajah Mas1,97 km\nMuseu d'Art Agung Rai2,63 km\nGoa Gajah3,2 km\nBosc de les Mones3,21 km\nBosc de Micos d'Ubud3,29 km\nGaleria Komaneka3,78 km\nEstudis de Pintura Família Muji3,89 km\nTé alguna pregunta per a Lasan Mas Guest House?\nMés informació sobre Lasan Mas Guest House\nPer als viatgers què vulguin captar les imatges i els sons de Bali, Lasan Mas Guest House és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Bali. Recepció 24 hores, lloguer de cotxes, servei de bugaderia, neteja en sec, servei de llançadora són només algunes de les comoditats que fan que Lasan Mas Guest House sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, balcó/terrassa, llits extrallargs (> 2 metres), aparell de televisió, aparell de televisió LCD/pantalla de plasma a cada habitació. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Descobreixi una encantadora mescla de servei profesional i ampla gama de característiques a Lasan Mas Guest House.\nBosc de les Mones - 3,21 km\nPalau Ubud - 4,36 km\nTemple Tanah Lot - 21,58 km\nPlatja Kuta - 22,16 km\nParc Waterbom - 22,95 km\nDevil's Tears - 23,97 km\nPoblat Mas - Talladors de Fusta - 860 m\nCasa de Màscares i Titelles Setia Darma - 1,84 km\nGaleria Gajah Mas - 1,97 km\nMuseu d'Art Agung Rai - 2,63 km\nGoa Gajah - 3,2 km\nBosc de Micos d'Ubud - 3,29 km\nGaleria Komaneka - 3,78 km\nEstudis de Pintura Família Muji - 3,89 km


energies alternatives Archives - Tecno·Bloc\nBrowse: Home / energies alternatives\nHi ha moltes propostes per aprofitar L’Energia de les onades. De totes, la que més ens ha cridat la l’atenció és Pelamis (cobra marina en grec), formada per tres tubs articulats de 142 m de llarg i 3,5 m de diàmetre, instal·lada a Portugal per a produir electricitat.\nPer tal d’introduïr-nos en l’aprofitament d’aquesta forma d’energia renovable, el millor és tenir clars els principals conceptes a estudiar, i aprofundir-ne veient uns quants videos … poseu-vos còmodes →\nEl nostre model energètic actual és insostenible. La problemàtica derivada ens porta a buscar solucions, algunes tan grotesques com la captura del CO2 per tal de poder seguir consumint combustibles fòssils fins que s’esgotin. Però hi ha d’altres … llegir més →


Un futur incert a Can Reus | Reusdigital.cat diari de Reus. Notícies i actualitat del Camp de Tarragona\nLa tertúlia 'La cua de palla' de LANOVA Ràdio analitza els molts interrogants que genera el CF Reus\nLa tertúlia s'ha emès aquest dimecres a LANOVA Ràdio i Reusdigital.cat\nLa situació del CF Reus i el seu futur han estat objecte de debat a la tertúlia d'actualitat 'La cua de palla', de LANOVA Ràdio. El programa, emès aquest matí de dimecres, ha comptat amb les intervencions de diversos integrants de l'entorn roig-i-negre. El conductor de l'espai, Josep Maria Arias, ha conversat amb el radiofonista Enric Tricaz, l'expresident Ramon Alabart i l'integrant de la Fundació futbol base Reus Alfred Arias.\nLes finances i la gestió d'Oliver\nTricaz ha apuntat que veu "poc viable" que el primer equip i el filial puguin competir a Segona B i Tercera, respectivament. "Sense jugadors de nivell, ho veig difícil", ha advertit. En aquesta línia, ha apostat per començar per la categoria inferior, on "hi hauria més opcions de mantenir-se". Des de la Fundació futbol base Reus, Arias ha instat el teixit social a implicar-se en la viabilitat de l'entitat. "Mai havíem tingut professional", ha recordat. Alabart, per part seva, ha manifestat que "cal canviar moltes coses" i ha assenyalat que espera "amb ganes" la resolució judicial del conflicte.\nL'estat financer del CF Reus en aquestes dues temporades i mitja a La Liga 123 també ha estat objecte d'anàlisi. "Com pot ser que amb un pressupost anual d'uns 3 milions es generi un dèficit de 8?", s'ha preguntat Tricaz. Tots tres tertulians han coincidit en el fet que la compra del BIT xinès podria explicar el forat econòmic que s'ha generat. "Quadraven les xifres amb la possibilitat de la venda d'un jugador", ha revelat al seu torn el membre de la Fundació futbol base Reus. Sobre el paper del consistori de la capital del Baix Camp, ha indicat que "ens han ajudat molt" a tirar endavant la constitució de l'organisme que ara aglutina els equips inferiors, femení i Genuine del club.\nAlabart ha recordat que en l'assemblea de socis en què es va aprovar convertir el CF Reus en una SAE, aquest va demanar a Joan Oliver que "quan marxés, ho deixés tot com ho havia trobat", en al·lusió a les finances llavors sanejades de l'entitat. "I on és, ara, el senyor Oliver?", ha afegit per criticar la gestió de l'anterior màxim accionista. "Tots som una mica responsables del que ha passat", ha subratllat Tricaz. "Vull ser optimista. Com a accionista petit, en les reunions amb l'administrador concursal hem vist que és un bon professional, i ens va dir que lluitarà fins l'últim moment", ha dit Arias sobre David López.\n"Onolfo no em genera cap confiança. Suposant que el que diu i promet sigui veritat, molts tenim la sensació que ens deixarà a l'estacada", ha dit Arias sobre la informació avançada per Reusdigital.cat i LANOVA Ràdio, segons el propietari de la SAE ha negociat amb La Liga i Javier Tebas que es destinin 680.000 euros perquè es pugui competir a la Segona B. En tot cas, ha garantit que la Fundació futbol base Reus ha confeccionat un pla estratègic que ha evitat, entre altres, "perdre talent".\nRecupereu la tertúlia:


COM FER UNA TAULA DE CENTRE AMB PALETS - Ferreteria Albert Soler\nCOM FER UNA TAULA DE CENTRE AMB PALETS\nSegellat i pintura\nPer fer aquesta taula, que com podeu veure en les imatges queda genial en salons de qualsevol estil, necessitareu 2 palets en bon estat. Les mesures dels que s’han fet servir per a aquest projecte són 1200 x 800 mm, suficients per fer una taula de bona mida. El primer que cal fer és polir bé la fusta i pintar en el color que més ens agradi, usant primer una segelladora acrílica i després dos o tres passades d’esmalt-laca o esmalt acrílic. Si ho apliqueu amb brotxa d’escuma o corró d’esmaltar, quedarà perfecte.\nUn vidre sobre el taulell\nA continuació haureu de tallar l’altre palet per fer les potes. Després d’establir l’altura que volem que tingui la taula (el gruix del palet superior més l’altura de les potes), tallarem les peces de l’altre palet. Cal traçar la línia de tall amb una esquadra i serrar amb serra de calar i fulla per a fusta. Lijaremos bé els talls per treure les estelles. Per fixar les potes al marbre el millor és fer servir esquadres de metall i cargols. Cal marcar els punts per als cargols i després foradar la fusta. Finalment, fixarem les potes cargolant les esquadres, i com a “punt final” del nostre treball col·locarem sobre la taula un vidre cantejat de 6 mm de gruix, recolzat sobre llàgrimes de silicona.


Notícies | Casc Antic per la Gestió Comunitària\nSet del set a les set: 4ª trobada oberta de la Gestió Comunitària\nPublicat el 02/07/2014 per Casc Antic per la Gestió Comunitària\nEs compleixen aquests dies 9 mesos de l’inici de la gestió comunitària del Casal de Barri Pou de la Figuera, després de molts anys de gestió empresarial. Això vol dir, senzillament, gestió per part d’entitats del territori amb vocació d’incloure-hi qui tingui interès.\nAra que arriba l’estiu i hi haurà el tancament d’agost decretat per l’Ajuntament (com a tota la resta d’equipaments de titularitat municipal, d’altra banda), ens sembla que és el moment de fer un balanç d’aquesta primera temporada. I no hi cap millor manera de fer-ho que amb vosaltres, que és com creiem que s’ha de fer aquest casal: entre totes.\nDilluns vinent (el set del set a les set), celebrarem la 4ª trobada oberta de la gestió del Casal: és un espai obert a la participació de totadona i tothom: hi parlem de coses que volem millorar al Casal, ens escoltem i busquem consensos que facilitin el funcionament del Casal com el que és: un bé comú.\nTancament econòmic 2013 i pressupost 2014\nPublicat el 04/04/2014 per Casc Antic per la Gestió Comunitària\nA la darrera trobada oberta de la gestió comunitària del Casal de Barri, vam presentar dos documents econòmics centrals, el tancament del primer període de gestió (octubre a desembre de 2013) i el pressupost previst per al 2014. A la mateixa trobada vam explicar que, per raons de transparència, trobàvem imprescindible que aquestes dades fossin de caràcter públic i estiguessin a l’abast de totes i de tots.\nAquí teniu els citats documents. Si teniu qualsevol tipus de consulta a fer, no dubteu en posar-vos en contacte amb nosaltres a cagestiocomunitaria@gmail.com\nRespecte al segon document, cal comentar que hem previst més conceptes de despesa d’aquells que en principi farem servir; el motiu és que els conceptes amb pressupost zero no es podran aplicar durant tot l’any, mentre que si posem alguna quantitat després sempre podem desplaçar despeses d’un concepte a un altre. En aquest sentit, hem posat per exemple previsió de despesa en conceptes com a dietes o transport, que normalment no fem servir, per si de cas en algun moment ens fessin falta.\nPer altra banda, el pressupost assignat per als tres darrers mesos del 2013 és exactament una quarta part de l’assignat per a tot l’any 2014.\nInsistim: qualsevol dubte o detall que vulgueu consultar, pregunteu!


Arrenca el dispositiu policial 'Grèvol' per evitar furts i robatoris durant les festes de Nadal - El Gerió Digital\nMossos i policies locals intensificaran els patrullatges i faran controls conjunts a peu de carretera\nDilluns, 29 de novembre de 2010 18:35h\nUn agent de la policia local de la Bisbal i dels Mossos d'Esquadra informant una comerciant © AG\nRedacció / Baix Empordà, Alt Empordà, Garrotxa, Gironès, La Selva, Pla de l'Estany, Ripollès / La Bisbal d'Empordà\nCoincidint amb l'encesa dels llums de Nadal, els Mossos d'Esquadra i les policies locals han tornat a engegar el dispositiu conjunt que, any rere any, té per objectiu prevenir robatoris durant les festes. Durant aquests dies, patrulles conjuntes dels dos cossos recorren les zones comercials i reparteixen tríptics amb consells als propietaris i encarregats de les botigues.\nA la Bisbal d'Empordà, per exemple, els agents s'han apropat aquest dilluns a una botiga de ceràmica i a una joieria. En tots dos casos, la patrulla explica als qui hi ha darrere el taulell que cal extremar les precaucions durant aquestes dates, en què sovintegen les compres i els regals.\nAl tríptic que lliuren als comerciants, s'hi troben consells de seguretat per prevenir els furts i els robatoris. 'Sobretot, ens diuen que no acumulem massa diners a la caixa, que vigilem amb les targetes i els bitllets falsos i que, si hi ha qualsevol problema, els truquem ràpidament', explica la propietària de Rulduà Ceràmiques, Maria Carme Fusté.\n'Són consells bàsics, com ara que no ens quedem sols les hores d'obrir i tancar la botiga', hi afegeix la propietària de la joieria Pardo, Maria Dolors Comas. El seu negoci disposa d'alarma, i ella té molt clar que cal estar amatent 'perquè hi pot haver ensurts cada dia'.\nSegons explica, a més, l'experiència també li ha ensenyat quan és que cal desconfiar d'un client. 'Sobretot, quan algú comença a fer compres de valor molt compulsives, malfia-te'n', explica.\nIntensificar els patrullatges\nLa tasca de conscienciació als comerciants s'està fent arreu de Catalunya i la campanya informativa durarà fins aquest cap de setmana. A partir d'aleshores, els Mossos d'Esquadra i les policies locals intensificaran els patrullatges -tant a peu com amb cotxe- per les zones comercials. I és que, aprofitant les aglomeracions, hi ha delinqüents que aprofiten l'ocasió per arrabassar el que puguin.\n'Allò amb què més ens trobem són furts de carteres o bosses de mà aprofitant que els propietaris estan distrets, o bé robatoris a les botigues; per això, destinem al Grèvol tant agents de paisà com altres d'uniformats', concreta el cap de l'ABP Baix Empordà-la Bisbal, l'inspector David Puertas.\nEl reforç de patrulles destinades al 'Grèvol' s'estendrà des d'aquest cap de setmana i fins al proper 16 de gener. David Puertas concreta que, a l'hora de planificar-lo, és cabdal coordinar-se amb les policies locals. Per això, el cap de l'ABP s'ha reunit aquest dilluns amb els caps de les policies locals de la zona a la comissaria de la Bisbal d'Empordà.\nCada municipi és un món\nA la reunió, on hi han assistit els caps de les policies locals de Torroella de Montgrí, Palafrugell, Begur, Pals, la Bisbal i Palamós, s'ha posat sobre la taula com es coordinarà l'operatiu. I és que, atenent a la realitat de cada municipi, caldrà intensificar els patrullatges i els controls en determinats indrets.\nPer exemple, a Palamós, serà important controlar les vendes de peix i marisc que es facin a la llotja i als voltants. Com explica el cap de la Policia Local, José Luis Sancho, 'el port i la llotja concentren molta afluència de gent a la tarda, i això fa que hi hagi gent que aprofiti la situació per fer furts o robar a l'interior dels cotxes estacionats'.\nA la Bisbal d'Empordà, però, els esforços es concentraran al nucli antic i a tota la zona de l'Aigüeta, que concentra nombrosos comerços de ceràmiques. 'Amb la crisi econòmica, cal parar més atenció per evitar els furts i els robatoris', concreta el cap de la Policia Local, el sergent Josep Cruz.\nTambé a peu de carretera\nEl dispositiu 'Grèvol', però, no només es portarà a terme a les zones comercials. Com que molta gent surt de festa a les nits, també es faran controls conjunts a peu de carretera. 'Treballem tots els àmbits relacionats amb la seguretat, i apart del que és l'activitat comercial i el consumisme, també centrem els esforços en tot allò que fa referència a l'oci nocturn', conclou David Puertas.


La bretxa salarial a Catalunya baixa fins al 24% per l'empitjorament del salari dels homes\nLa bretxa salarial a Catalunya baixa fins al 24% per l’empitjorament del salari dels homes\nEl preu pagat per hora treballada a les dones és un 15% inferior al que reben els homes pel mateix treball\nLídia Sandalinas i Alba Garcia, durant la roda de premsa a CCOO, foto: Tomeu Ferrer\nLa bretxa salarial a Catalunya mesurada en termes anuals va disminuir el 2015 en dos punts, del 26% al 24%, segons les dades de l’Enquesta de condicions de treball de l’institut Nacional d’Estadística recollides per CCOO de Catalunya. Però, aquesta resultat no es pot llegir positivament perquè la disminució de dos punts de la bretxa té a veure amb l’empitjorament del salari dels homes i no a la millora dels salaris de les dones, segons han destacat Alba Garcia, secretaria de dones, diversitats i polítiques LGBTI de CCOO i Lídia Sandalinas, responsable de transversalitat de gènere del sindicat.\nEn xifres concretes, el salari mitjà anual de les dones és a Catalunya 6.568 euros a l’any, segons l’Enquesta d’estructura salarial que data de juny de 2017.\nLa disminució de la bretxa a Catalunya es deu al fet que el 2015 la taxa d’ocupació dels homes va pujar dos punts respecte a l’any anterior, mentre que la de les dones es va mantenir, segons Alba Garcia.\nPerò és que si es mira quina és la bretxa salarial per hora, es veu que ha baixat també 2,7 punts i se situa en el 15,3%. En aquest cas es deu al fet que el salari hora de les dones ha pujat més que el dels homes.\nL’estudi també es refereix al conjunt de l’Estat espanyol. En concret es comparen les dones que estan cobrant el Salari Mínim Interprofessional (SMI) respecte dels homes. Així, el 18% de les dones que treballen cobren el minim legal, mentre que en el cas dels homes, només el 8% cobren l’SMI o menys. Si es mira el rang entre 1 i 2 vegads l’SMI, entre les dones és el 37%. Finalment, si es mira qui cobra menys del salari mínim, dues terceres parts corresponen a dones mentre que entre els homes arriba al 28%.\nLa diferencia de salaris entre homes i dones té, com s’ha dit en diverses ocasions, orígens diversos. Un són l’especialització en algunes professions feminitzades, que tenen salaris inferiors, també els complements salarials, però també hi ha una diferència en el salari base i pel fet que les dones superen als homes pel que fa a temporalitat i a treball parcial no volgut.\nUn altre element que s’ha estudiat és com afecten els salaris menors, que cobren les dones, en les seves cotitzacions socials i, per tant, en les prestacions socials com a jubilacions o subsidis en cas d’atur. L’estudi indica que les menors retencions en IRPF i les contribucions a la Seguretat Social són un 20,8% menors que les dels homes i gairebé el doble pel que fa a retencions de l’impost de la renda.\nTambé s’ha estudiat com afecta l’edat en la bretxa salarial. La primera conclusió és que afecta a totes les edats. En concret, és superior al 24% de mitjana a Catalunya a partir dels 45 anys i arriba a ser gairebé d’una tercera part del salari dels homes a partir de 55 anys. Però el fet és que quan s’entra en el mercat laboral també es pateix la bretxa salarial. Així, entre les persones de menys de 25 anys la diferència és del 23%. Només entre els 25 i els 34 anys la diferència disminueix de la mitjana i queda en el 15%.\nPer àmbits d’actualitat, es veu que com més estabilitat a la feina menys bretxa salarial hi ha. Així, a la construcció hi ha un 27% de diferència, mentre que a serveis queda en el 22% i a la indústria baixa fins al 21%.\nAlternatives a la situació\nCCOO planteja una sèrie de mesures que ajudin a reduir o a fer desaparèixer la diferència salarial per raó de sexe. Per una banda es demana introduir en els convenis mecanismes que identifiquin la diferencia salarial. Una eina imprescindible és definir clarament tots els conceptes retributius, cosa que evitaria la discriminació.\nUn tercer punt seria garantir que els llocs de treball molt feminitzats no estiguin salarialment i funcionament infravalorats. Per això es reclama que es faci una valoració de les feines amb una perspectiva de gènere. Finalment s’advoca perquè en els convenis s’introdueixi una apartat que vetlli per la igualtat i faci el seguiment de tots aquests aspectes.\nA més hi ha elements transversals que haurien de contemplar-se, com fixar polítiques actives d’ocupació amb perspectiva de gènere. Lluitar contra la parcialitat no volguda a la feina, així com contra la temporalitat. També caldria assegurar que es paguen totes les hores extres, perquè es sabut que les dones lideren el rànquing d’hores extres no pagades. A més, hi ha coses clau que de tant elementals sembla que no caldria reivindicar, com aplicar la llei d’igualtat salarial o fer complir l’obligatorietat del permís de paternitat i lluitar per ampliar-lo fins que s’iguali amb el de maternitat.


Sopes de lletres d'estiu | Libros educativos infantiles y juveniles | Los Cuentos de Bastian\nSopes de lletres d'estiu\nMillorar la concentració i l'atenció. Aprendre conceptes i paraules sobre l'estiu i les vacances.\nSopes de lletres adjuntes.\nAquest estiu refresca't amb les nostres sopes de lletres, una activitat fantàstica per desconectar i passar una bona estona. Descobreix les paraules amagades!\nL'estiu és un bon moment per descansar, jugar, però també per aprendre coses noves. Què us sembla si fem sopes de lletres? La sopa de lletres és un recurs fantàstic per treballar la concentració, l'atenció i, en aquest cas, paraules i conceptes característics sobre l'estiu i les estacions de l'any.\nAgafa la tovallola, el banyador i la sopa de lletres! Les activitats que us proposem estan dissenyades per a dos grups diferents d'edat. La primera la recomanem per a nens de més de 6 anys i la segona per a nens de més de 9 anys. Recorda que el nivell el tries tu. Creus que les podràs solucionar?\nDESCARREGA'T LES SOPES DE LLETRES. NIVELL 6 ANYS\nDESCARREGA'T LES SOPES DE LLETRES. NIVELL 9 ANYS\nLa sopa de lletra és un bon recurs per treballar i millorar la concentració i l'atenció. Els nens i nenes comprendran que l'estiu també ens serveix per aprendre coses noves. Què us sembla si a partir de d'aquesta proposta inventem activitats noves? Les possibilitats educatives d'aquest joc són immenses. Preparats per jugar?\nL'antic Egipte (Quaderns d'adhesius)\nQuadern d'adhesus de la gran civilització egipcia.Per entretenir-te aprenent.


Procés // Allò que els nostres cossos recorden de la fàbrica de fils | Centre d'Art Contemporani de Barcelona\nAl llarg de tot un any, des de La Trama, el programa de cultura, educació i territori de Fabra i Coats: Centre d’Art Contemporani, a cura de Transductores, hem treballat amb un grup d’antigues treballadores de la Fabra i Coats quan aquesta era una fàbrica tèxtil, l’escola per adults CFA Pegaso i l’acompanyament del col·lectiu de dansa La Poderosa.\nAra fa un any, des del Centre d’Art vam iniciar un projecte de llarg recorregut per tal de donar veu a les històries i memòries de les dones que van treballar a l’antiga Fabra i Coats, amb la intenció de recollir tot allò que no s’explica en la seva història oficial. Per a dur-ho a terme hem impulsat una recerca compartida amb persones i entitats de Sant Andreu al voltant de records i documents del dia a dia a la fàbrica, com els moviments repetitius de debanar i apedaçar o el soroll de les màquines... i tantes altres coses que desconeixem de la vida fabril.\nA principis d’any l’Olga Valero, l’Ariadna Cañameras, l’Anna Guevara i la Roser Peramiquel, de l’escola per persones adultes CFA Pegaso, es van mostrar interessades en el tema, junt amb algunes de les seves alumnes: la Dolors Sans, l’Esperanza Navarro, la Marta Puig i la Teresa Altavella. Amb elles vam començar a juntar-nos al Centre d’Art i vam iniciar una recerca breu sobre familiars i veïnes que havien treballat a la fàbrica. Així va ser com vam contactar i convidar a algunes extreballadores: la Margarita Fàbregas, la Teresa Gispert i la Puri González que, al seu torn, també van contactar amb d’altres, com la Luisa de las Heras, la Maria Comas, la Maria Jesús González i la Mila Gutierrez. Darrerament, a través de l’associació Amics de la Fabra, s’hi han sumat més treballadores, com la Margarida Sardà i la Carmen Hernàndez. A més de l’Andrea Corachán, responsable de La Trama, des de la primavera trobada el grup té l’acompanyament artístic de la Mònica Muntaner, cofundadora de La Poderosa.\nA les trobades hem compartit vivències, hem atès sentits i gestos que connecten amb aquests records i ens hem apropiat dels objectes de la sala d’exposicions que avui l’habiten. Hem rememorat el moviment que les treballadores feien per fer córrer la xarxa, el nus de teixidora amb què reparaven el fil al llarg de diferents generacions o el nus que feien al voltant de la cintura quan debanaven. També hem repassat alguns gestos que els hi han quedat gravats a la memòria: l’última cosa que van fer el dia que les acomiadaren, com era la mirada dels caps en entrar a planta o quin era el moviment ràpid dels dits amb què amagavem l’auricular de la ràdio per poder feinejar i escoltar la música que els hi agradava.\nDurant les pròximes setmanes, a la segona planta del Centre d’Art obrirem aquestes trobades en diferents sessions públiques: una pel cicle Hacer Historias IV, el dissabte 6 de novembre a les 12.30 h; i una altra per la Festa Major de Sant Andreu, el dimarts 30 de novembre a les 17 h. Hem escollit aquestes dates perquè són moments assenyalats de l’any que connecten el que hem estat treballant amb el que proposen altres persones i entitats del barri.


L'anterior regidor de Seguretat s'hauria "perdonat" ell mateix 300 multes, per import de 8.571 euros | Ajuntament de Calafell\nEstàs a: Inici / Notícies i Galeries / Notícies / L'anterior regidor de Seguretat s'hauria "perdonat" ell mateix 300 multes, per import de 8.571 euros\nL'anterior regidor de Seguretat s'hauria "perdonat" ell mateix 300 multes, per import de 8.571 euros\nL’anterior regidor de Seguretat Ciutadana de l’Ajuntament de Calafell, Francisco Clavero Sanz, es va “perdonar” ell mateix 300 multes de zona blava entre 2011 i 2015. L’import de les denúncies cancel·lades sense una raó o motiu legals seria de 8.571 euros, segons les diligències que instrueix un jutjat del Vendrell i en les quals estan imputats el propi Clavero i un sergent de la Policia Local.\nClavero va anul·lar 198 multes que tenia pel seu antic vehicle particular i 10, corresponents a un de nou. Es dóna la circumstància que les 92 multes restants es van imposar a un tercer, però en realitat corresponien a un vehicle de cortesia que el regidor va usar durant un temps.\nA més a més, Clavero hauria presumptament cancel·lat 83 denúncies a familiars directes, per un import de 2.371,31 euros. 23 d’aquestes sancions eren de la seva dona; 49, la seva filla; i 11 cursades contra un vehicle d’una empresa on treballava la filla.\nEn tots els casos es tracta de multes per no abonar el tiquet a la zona blava.\nL’Ajuntament de Calafell ha tingut accès a aquestes dades després d’haverse personat, com a part perjudicada, en les diligències 912/2015 del jutjat de primera instància i instrucció número 5 del Vendrell. Pot fer pública aquesta informació perquè no hi ha secret d’actuacions.\nRecordem que s’està investigant la cancel·lació presumptament irregular de 773 multes, per un import d’11.542,28 euros només en el cas de les sancions “esborrades” a polítics locals del mateix grup que Clavero i els seus familiars més directes.\nD’altra banda, l’alcalde de Calafell, Ramon Ferré, ha manifestat que mai no ha demanat a Clavero ni a ningú que li fos retirada una multa a ell o a familiars seus. Ferré es referia a les manifestacions efectuades per l’anterior regidor de Seguretat a la sortida de la seva declaració al jutjat del Vendrell. “La meva mare va ser multada, va presentar un recurs i li van acceptar”, ha dit.\nL’alcalde ha recordat que “l’Ajuntament va haver de donar la raó a un munt de veïns del nucli antic, que havien estat autoritzats a estacionar durant la celebració del Mercat Medieval de 2013 i van ser multats per la Policia Local tot i exhibir la corresponent autorització”.\nFerré ha afegit que “el recurs no podia estar més carregat de raó i la multa es va retirar pel procediment correcte. No com les que Clavero es perdonava ell mateix i als seus familiars directes. Ara només intenta escampar l’ombra del dubte per defugir responsabilitats”.


Rebuig a la higiene setmanal – Biblioteca de casos\nRebuig a la higiene setmanal\nUna persona usuària que cognitivament està bé es nega a realitzar la seva dutxa setmanal. Aquesta persona usuària refereix que amb la higiene de cada matí i el massatge és suficient.\npersones grans, intimitat, autonomia\n-Ètica als Serveis per a la Gent Gran. Departament d’Acció Social i Ciutadania, Generalitat de Catalunya, 2010.\n-L’ètica en les institucions geriàtriques / Juan Manuel Bajo Llauradó. L’Onada Serveis, 2014.\n-La intimitat als centres residencials de persones amb diversitat funcional. A propòsit de l’ús, l’accés i la supervisió dels espais (Document de reflexió, aprovat en el ple del dia 20 d’abril de 2017, Departament de Treball, Afers Socials i Família de la Generalitat de Catalunya, 2017).\n-Butlletí sobre l’envelliment: perfils i tendències setembre 2008, publicat per l’Imserso (Cuidados y apoyo a personas con demencia: nuevo escenario. Guía de orientación para la práctica profesional).\nEn aquest cas hi ha consens entre els membres assistents, però s’insisteix en què primer s’ha de parlar amb la persona usuària per si la poden fer canviar d’opinió comentant els beneficis de la dutxa setmanal, oferir un canvi de dia de la dutxa o, fins i tot, un cop a la setmana fer una higiene més profunda sense dutxa i que el cap es renti sempre a la perruqueria del Centre. A la vegada es comenta, entre alguns membres, que quan ens arriba aquest cas és, precisament, perquè la persona té molt clar que no vol dutxar-se i ja s’ha parlat directament amb ella. Tots els membres manifesten el seu acord respecte el fet que és un cas on s’ha de valorar i respectar la voluntat i la capacitat de decisió de la persona usuària, perquè potser per ella la negativa a dutxar-se té a veure amb valors personals. En aquest cas, la persona usuària està bé cognitivament i no s’ha negat mai a que li facin (o bé a realitzar ella mateixa) la seva higiene diària.\nEn tots els casos s’ha de respectar la decisió de la persona usuària, perquè és la seva opció personal, sempre i quan aquesta decisió no vagi en perjudici d’ella mateixa, ni provoqui algun tipus de malaltia infecciosa per a la resta de les persones usuàries del Centre, en general, i/o la unitat residencial, en particular.\nAlguns membres manifesten que cal tenir especial cura en les manifestacions verbals i no verbals de les persones usuàries que expressin confort o desgrat. No hem de tractar igual a totes les persones usuàries, perquè cadascuna presenta les seves singularitats.\nFinalment si es tractés d’un altre cas en què la persona usuària presentés un deteriorament cognitiu important, paral·lelament s’hauria de parlar amb la família cuidadora per informar-la que no vol realitzar la dutxa setmanal i que es substitueix per la higiene diària realitzada de dalt a baix.\nEs parla amb la persona usuària per si la podem fer canviar d’opinió i sempre es comenten els beneficis de la dutxa setmanal, s’ofereix un canvi de dia de la dutxa o, fins i tot, un cop a la setmana fer una higiene més profunda sense dutxa i que el cap es renti sempre a la perruqueria del Centre. Són casos excepcionals que tenen més a veure amb la singularitat, valors i la realitat de les persones i esvair un possible conflicte.\nEn tots els casos s’ha de respectar la decisió de la persona usuària, perquè és la seva opció personal, sempre que aquesta decisió no vagi en perjudici d’ella mateixa, ni provoqui algun tipus de malaltia infecciosa per a la resta de les persones usuàries del Centre, en general, i/o la unitat residencial, en particular.


Habitació Quadruple Superior\nDescobreix nostre pack i excursions\nper aquest estiu!\nHotel** econòmic al centre d’Andorra la Vella\nUs donem la benvinguda al nostre hotel Les fonts a Andorra. Estem en un lloc privilegiat, al bell mig del centre de la capital i a dos minuts caminant del centre històric i de l’avinguda comercial. Com que ens trobem just al darrere del carrer principal on es troben els restaurants, les botigues, i l’ambient, podreu gaudir de tranquil·litat tot tenint tot el rebombori de la ciutat molt a prop\nEl nostre objectiu és que pugueu gaudir d’una bonica experiència en un establiment cèntric, on per sobre de tot està l’atenció al client, tant sigui en parella, sol, en família o amb un grup d’amics. Volem que passeu una estada inoblidable i us sentiu sempre com a casa.\nLa situació del nostre hotel permet que gaudeixi al màxim les teves vacances a Andorra i al millor preu!\nAl cor de l’avinguda comercial\nL’hotel les Fonts** és idealment situat a ple cor d’Andorra la vella, en un carrer prohibit a la circulació, tranquil·la, agradable, obert de gener a maig i de juliol a desembre i prop de tots els comerços (ideal per les compres).\nL’hotel les Fonts** comprèn 40 cambres ( 1 persona, 2, 3 i 4 persones,…) són totes amb cambra de bany, banyera, seca cabells, televisió (cadenes franceses) telèfon…\nL’hotel les Fonts** és obert 11 mesos dels 12 de 8h00 a 20h00. Després de 20 h, accedirà a l’hotel amb un codi que li serà proveït des de la seva arribada entre 14h i 20h.\nAndorra i Activitats del pais\nUn de petit bull de paradís de 468Km.², un país no com els altres…\nDescobreix nostras Excursions en 4×4, quads i buggies a Andorra\nD’un clima mediterrani entre França i Espanya, enmig de les Pyrénées i d’una altitud anant de 840 m. a 2942 m.\nEncara que moltes persones hagin esperat parlar d’Andorra, amb els seus quilòmetres de comerços i les seves 5 estacions d’esquí.\nSense cap barrera geogràfica, al cor de les Pyrénées s’amaga aquesta perla de magnífiques muntanyes.


Entrevista a l’Enric Casañas. La dignitat dels perdedors, que van il·luminar el món, en memòria de la seva mort recent. Que la terra li sigui lleu – CGTCatalunya\nInici > General > Notícies > Entrevista a l’Enric Casañas. La dignitat dels perdedors, que van il·luminar el món, en memòria de la seva mort recent. Que la terra li sigui lleu\nL’Enric Casanyes Piera (1919-2015) fou un històric llibertari que al llarg de molts anys el varem entendre com una persona que sempre ens va parlar amb claredat, senzillesa i molta humilitat, que en cap moment va tractar d'imposar el seu criteri, i amb el pas del temps, és una de les persones que guanyen i fan respectar la seua manera d'estar i el seu criteri d’home lliure que sempre va caminar i aprendre quina era la nostra raó de ser.\nAfiliat al sindicat de la construcció tenia l'ofici de Pintor que el va acompanyar bona par de la seva vida.\nEl 19 i 20 de juliol del 1936 va estar pels carrers de Barcelona a l’assalt de les casernes militars de Sant Andreu del dia 20 de juliol , després marxa amb la 25 divisió al front d'Aragó, la coneguda columna del Solidari “Antonio Ortiz”. Acabada de guerra civil s’exilia a França per Prats de Motlló i passa com tants d’altres republicans i llibertaris als camps d’Arlés , Argeles i Barcares allí en mig de la sorra de la platja, retinguts com a “peligrosos rojos republicanos“ tingueren que començar a refer les seves vides, unes vides que havien quedat truncades i que de nou tingueren que aixecar-se. Encara que ell en alguna que altra entrevista reconeix que va tindre la sort de que quan arriba a aquest últims camps de concentració j’estaven les barraques de fusta construïdes quasi totes.\nDesprés de 23 anys d’exili, a la mort del dictador tornaria a la seva ciutat de Barcelona, on poc a poc va anar-hi conectant amb els vells i joves companys del moment i així , primer amb el nucli que es reuní al centre lleidatà i després en altres indrets de la CNT i de la CGT i dels ateneus llibertaris, obrí el seu gran llibre de la vida i va deixar palesos els molts moments de lluita per la vida que ell havia viscut directa o indirectament, per exemple amb el llibre 'Ortiz.General sin Dios ni amo', de Gallardo y Márquez, que realment és un dels llibre de referència per a conèixer la revolució espanyola, o, per exemple, l’altra aventura interessantíssima 'Pirates de la llibertat', un dels llibres que va escriure el periodista Xavier Montanyà, que tractà sobre l’historia de segrest d'un vaixell a alta mar, fets ocorreguds entre el 21 de gener i el 3 de febrer de 1961 i en que el General Franco va temer pel seu règim per moments. Es tractava del segrest del transatlàntic portuguès Santa Maria amb més de mil passatgers a bord, projecte reivindicatiu que parteix en aquell moment dels llibertaris portuguesos i espanyols que es troben en aquell moment al Brasil, i que Enric coneixia molt bé perquè d’una manera o altra havia participat en la seva logística.\nDiversos documents que estan configurant les biblioteques i videoteques compten amb la seva aportació a l’història objectiva dels fets de la revolució espanyola, de la qual ell va ser partícep directe, que reflecteixen la seva manera d’entendre aquest món, que en definitiva no es més que ser conseqüent i respectuós amb si mateix i amb tot allò que l’envolta, camí de la socialització de l'ésser humà.\n- Entrevista a Enric Casañas, militant anarcosindicalista\n- Revista Catalunya 127. Abril 2011. Entrevista a Enric Casañas (pàgines 16 i 17):\n-Revista Catalunya. Tots els números:\nAnarquisme, Antifeixisme, Memòria històrica, Seus de la CGT Catalunya


A l'espera d'explicacions sobre el que ha passat a la residència d'Oliver | ARA Multimèdia\nEl plenari d'aquest 3 de juliol a l'Ajuntament d'Alcoi.\nAlcoi ha patit en març i abril 64 morts més que en els mateixos dos mesos que l'any passat. Són dades oferides al plenari municipal per l'ajuntament. Sanitat xifra les morts des de l'inici de la pandèmia en 81, i dins la residència d'Oliver en 73 (no tots per coronavirus).\nLa qüestió sorgeix en el debat plenari en diverses ocasions però sense nova informació. Els populars reclamen un plenari extraordinari per a parlar exclusivament de tot l'ocorregut a la residència de majors d'Oliver DomusVi.\nEstem ja immersos en la "nova normalitat", amb una situació de pandèmia a les comarques que es considera tranquil·la, però continuem sense saber els detalls de què ha ocorregut a la residència de majors d'Oliver. En el plenari d'aquest 3 de juliol a l'Ajuntament d'Alcoi la qüestió ha eixit a col·lació en diverses ocasions, però en definitiva sense cap dada nova. Guanyar Alcoi ha demanat que l'Ajuntament done suport econòmic a l'associació de familiars afectats i els facilite un lloc on fer les activitats. El govern diu que sí que els facilitarà un lloc, però que està pendent de saber quines accions legals emprendrà l'associació per vore el suport que puguen necessitar. I s'ha aprovat la petició del PP per demanar a Sanitat un estudi sobre les seqüeles en els residents que encara hi ha a la residència.\nPerò on més ha sonat el tema ha sigut arran una moció de VOX "en defensa dels drets dels majors i contra el maltractament i l'abús", on buscava un rebuig a la gestió del govern nacional respecte a les residències. El portaveu popular Quique Ruiz ha lamentat que no hi haguera ni una sola menció en el text de VOX a la situació d'Alcoi, i ha anunciat que demanarà un plenari amb tema únic perquè considera que el debat no ha de ser global, sinó local. La majoria dels partits no han donat suport a la moció de VOX per no considerar-la adequada, siga per tendenciosa o per no tindre un objecte de debat adequat, com des de Compromís on han dit que "la gran mortalitat ha estat en residencies privades, com s'ha demostrat a Alcoi". La moció tan sols han rebut el suport de Ciutadans, i la seua regidora Rosa García ha recordat que el seu partit vol impulsar la creació d'una comissió d'investigació a les Corts per vore que ha passat a les residències, i que allí el seu partit va rebre a l'associació de familiars afectats d'Alcoi.\nPerò més enllà de mencions en un debat polític poc més se sap. Sanitat ja va dir en el seu dia que donarien explicacions sobre la virulència una vegada passada la crisi, i des d'ARAMULTIMÈDIA hem demanat de nou informació i estem a espera de resposta. També amb l'empresa DomusVI, que ens ha assegurat que en els pròxims dies ens facilitarà informació sobre la situació actual al centre i respondrà als nostres dubtes. Així que a hores d'ara continuem amb poca informació oficial.\nL'única xifra interessant que s'ha donat en el plenari són les xifres de morts comparades entre enguany i l'any passat. De gener a juny del 2019 al cementeri es van fer 454 inhumacions, i en el mateix període del 2020 han sigut 498 inhumacions. Açò suposa 44 morts més enguany. Però l'increment més significatiu està en els mesos de març i abril, on es registren 64 morts més enguany que l'any passat. La xifra oficial de morts oferida per Sanitat a Alcoi és de 81 des de l'inici de la pandèmia fins ara, i a la residència d'Oliver han faltat 73 majors, tot i que no tots amb prova positiva de coronavirus.


Blanes reforça la protecció del Delta de la Tordera - Ràdio Palafolls\nInici » Blanes reforça la protecció del Delta de la Tordera\nMarc Ferri , maig 23, 2020\t / 792 0\nFa unes setmanes, els ajuntaments de Blanes i Malgrat de Mar van anunciar el tancament dels accessos al Delta de la Tordera per protegir la fauna i flora de l’espai davant del desconfinament progressiu de la població.\nEn aquest sentit, aquest divendres, l’Ajuntament de Blanes anunciava que havia incrementat el nivell de protecció del Delta amb diverses mesures dissuasives. El consistori explica que s’ha vist obligat a fer-ho després que, durant els 20 primers dies de tancament de l’últim accés que quedava lliure, la Policia Local de Blanes ha enxampat en diverses ocasions persones a la zona.\nL’Ajuntament de Blanes ha informat que les brigades municipals del consistori han refermat les tanques que barren el pas a l’accés principal del Delta de la Tordera per la banda de Blanes, així com han instal·lat cartells informatius a peu de platja, a tocar del delta.\nA més, segons informa l’ajuntament, s’ha reforçat amb més tanques i fil ferro, després de detectar que aquests darrers dies s’havien trencat les brides que s’hi havien col·locat, així com s’ha instal·lat un cadenat central perquè, definitivament, s’impedeixi el pas de persones a l’espai. D’altra banda, la Policia Local ha augmentat el patrullatge a la zona.\nEl consistori de Blanes explica que les mesures de tancament de la zona del Delta de la Tordera s’han pres per evitar l’accés de persones en una zona amb una fauna i una flora que podrien veure’s afectades de forma greu i amb conseqüències irreversibles.\nL’Ajuntament blanenc preveu que el tancament de l’espai continuï fins el proper 15 de juny, però amb la possibilitat d’allargar-lo si les condicions així ho recomanen.


peix | Comissió de Formació i Informació\nCONSUM RESPONSABLE DE PEIX\nFormació i Informació - Cooperativa 30 panxes\tActivitats, Agenda, consum responsable, Debats, Xerrades\tbarri xino, cooxino, debat, degustació, peix, raval, xerrada\tDeixa un comentari\nFEM UN CONSUM RESPONSABLE DE PEIX?\nXerrada + Debat + Degustació\nDijous 30 d’octubre a 20:30 hores\nCasa de la Solidaritat. C/ Vistalegre, 15, el Raval, Barcelona.\nCooxino, la cooperativa de consum ecològic del Raval, us convida a assistir a una xerrada-debat-degustació sobre consum responsable de peix que ens ofereix el nostre proveïdor El Peix al Plat http://www.elpeixalplat.com/.\nEs parlarà de l’elevada explotació que pateixen els recursos marins i de la manera que tenim com a consumidors d’escollir el peix que mengem seguint una senzilla recepta: valoritzar i protegir els recursos del nostre mar, consumint aliments locals obtinguts amb tècniques de pesca les més respectuoses possible. En finalitzar la xerrada s’obrirà un debat, i en acabat hi haurà una petita degustació.\nPer tal de preveure quantes racions ens caldran per a la degustació, agrairem que confirmeu assistència a l’adreça e-mail: activitatscooxino a gmail.com, i especifiqueu el nombre de persones en cas que penseu venir en grup!\nS’habilitarà un pot per a recollir aportacions voluntàries per a sufragar les despeses de la degustació.\nSalut, ecologia i elpeixalplat!\nLa cooperativa de consum ecològic del Raval\nxerrada + debat + degustació.\ndijous 30 d’octubre, 20:30.\nCasa de la Solidaritat, c. Vistalegre, 15, Raval, Barcelona.\n1 Coneixes la situació de la pesca a Catalunya?\n2 Pesca d’extracció o aquicultura. Parlem dels pros i contres.\n3 Què hi pots fer tu?\n4 Drets etiquetes i riscos.\nXerrada a càrrec de “el peix al plat”.\norganitzada per Cooxino.\nDes de la cooperativa del Raval, Cooxino, ens conviden a un acte on es parlarà del consum responsable de peix.\nAmb aquesta informació re-emprenem el manteniment de les novetats a aquest web.\nCooxino, la cooperativa de consum ecològic del Raval,us convida a assistir a una xerrada-debat-degustació sobre consum responsable de peix que ens ofereix el nostre proveïdor El Peix al Plathttp://www.elpeixalplat.com/.\nEs parlarà de l’elevada explotació que pateixen els recursos marins i de la manera que tenim com a consumidors d’escollir el peix que mengem seguint una senzilla recepta: valoritzar i protegir els recursos del nostre mar, consumint aliments locals obtinguts amb tècniques de pesca les més respectuoses possible. En finalitzar la xerrada s’obrirà un debat, i en…


2.1 EDUCACIÓ INFANTIL | curs 2009-2010\nCategory Archives: 2.1 EDUCACIÓ INFANTIL\nDurant aquest tercer trimestre hem portat a terme el projecte del mar. Hem fet un racó a la classe amb contes, petxines, coralls, sorra de mar… amb coses que els nens/es han anat portant a l’escola.\nTambé hem fet un mural del mar que hem penjat a l’aula. Mireu les fotos\nThis entry was posted in 2.1 EDUCACIÓ INFANTIL, 2.1.7 El mar on 16 juny 2010 by Escola Núria Morer i Pi.\nHem tastat les anxoves!!\nDurant les colònies vam comprar anxoves: un pot on ja estaven apunt per menjar; i un altre pot que estaven conservades amb sal i oli.\nPer tant, les anxoves que estaven conservades amb sal, les vam tenir que netejar amb aigua, deixar-les una estona en remull, i finalment obrir-les i treure les espines. Les vam tastar!!\nCooks for one day!!!\nThis entry was posted in 2.1.8. English on 20 maig 2010 by Escola Núria Morer i Pi.\nDurant aquest tercer trimestre, els nens/es d’educació infantil i cicle inicial fem el PROJECTE DEL MAR.\nAquest projecte gira al voltant d’un personatge marí, el SENYOR POP, que és el que ens va explicar les colònies i ens va prepar els jocs de nit durant aquells dies. Ara, el tenim a la classe una setmana si una no. Quan no és a Planoles, està a Vallfogona. D’aquesta manera ens podem comunicar amb els nens/es de l’altre escola, enviant-nos missatges escrits i fotos.\nAquí teniu una foto del Racó del Mar:\nThis entry was posted in 2.1.7 El mar on 10 maig 2010 by Escola Núria Morer i Pi.\nSabeu què?? avui hem fet barreges!!\nHem descobert que el sucre i la sal si es barregen amb aigua es desfan, però el gust de l’aigua canvia. En canvi, l’oli quan el barregem amb aigua queda a dalt.\nTambé hem fet barreges amb pintura i aigua; amb pebre i aigua, amb vinagre i aigua…\nThis entry was posted in 2.1 EDUCACIÓ INFANTIL, 2.1.6 Experimentem on 7 maig 2010 by Escola Núria Morer i Pi.\nDins l’àrea de descoberta d’un mateix, aquesta setmana hem treballat el GUST.\n“Ens hem tapat els ulls, i hem endevinat a través del gust el què la mestra ens donava. Hem tastat: xocolata, sucre, sal, taronja, pa, galetes, codony…”\nThis entry was posted in 2.1 EDUCACIÓ INFANTIL, 2.1.5 Els sentits on 5 maig 2010 by Escola Núria Morer i Pi.\nEns preguntavem quines coses suren o s’enfonsen!!\nPer això, hem decidit experimentar amb diferents materials (fusta, suro, paper, plàstic, ferro…) provant si s’enfonsen o suren a l’aigua.\nA més a més, hem construit un vaixell, i hem comprovat si flota!!\nThis entry was posted in 2.1 EDUCACIÓ INFANTIL, 2.1.6 Experimentem on 29 abril 2010 by Escola Núria Morer i Pi.\nLA MAQUETA DE PLANOLES\nJa sabeu que durant aquest trimestre hem estat treballant el projecte “El poble” amb els nens/es d’educació infantil i cicle inicial. Hem fet moltíssimes coses: hem anar a visitar el poble de Planoles i el poble de Ripoll, i hem vist la diferència entre els dos pobles; hem fet dibuixos del poble utilitzant diferents tècniques; hem buscat a un plànol on està situat Planoles… Per acabar el projecte hem fet una maqueta del poble, mireu les fotografies.\nThis entry was posted in 2.1 EDUCACIÓ INFANTIL, 2.1.4 El poble on 22 març 2010 by Escola Núria Morer i Pi.\nHem començat un nou projecte: “El poble”.\nAvui hem anat a fer un recorregut pel nostre poble, per Planoles. L’Àlex ens ha vingut a buscar a l’escola i ens ha ensenyat les sales cíviques, el despatx de correus i on visita el metge del poble. També ens ha portat a veure el cementiri, tot passant per la font de la Navarra, i hem vist el magatzem on guarden totes les màquines per fer manteniment del poble. Llavors hem anat a veure l’Ajuntament, tot passant pel parc infantil i l’Esglèsia.\nTambé hem vist que el nostre poble té bancs, contenidors, papareres, fanals, un pas de vianants…\nTot i així, encara ens falta conèixer moltes altres coses del nostre poble, com les botigues, la fusteria, la piscina… Més endavant tornarem a fer una altre petit recorregut.\nThis entry was posted in 2.1.4 El poble on 22 febrer 2010 by Escola Núria Morer i Pi.\nAquests dies estem experimentant amb l’aigua i el gel. Hem descobert que quan la temperatura és molt baixa (sota zero), l’aigua es glaça. Hem fet glaçons amb pintura i hem fet un mural pintant amb glaçons. Que divertit!!\nThis entry was posted in 2.1.3 Hivern on 18 gener 2010 by Escola Núria Morer i Pi.\n2.1 EDUCACIÓ INFANTIL\n2.1.1 La tardor\n2.1.2 projecte del cel\n2.1.4 El poble\n2.1.5 Els sentits\n2.1.7 El mar\n2.2.3. Educació física\n2.2.4. Expressió oral\n2.2.5. Receptes de cuina


Beneficis del cànnabis per tractar la fibromiàlgia | Blog Philosopher Seeds\nBeneficis del cànnabis per tractar la fibromiàlgia\n¿Què és la fibromiàlgia?\nLa fibromiàlgia pot ser una malaltia totalment devastadora pel qual la sofreix, dones amb major freqüència, amb símptomes que inclouen dolor crònic, insomni, fatiga, migranyes, dolor en articulacions i problemes de còlon irritable.\nAquests símptomes solen ser l’inici d’un veritable trauma físic, amb intervencions quirúrgiques i un estrès psicològic extrem. És possible també que aquests símptomes vagin acumulant-se lentament amb el temps sense cap desencadenant evident. Vegem com el cànnabis pot ajudar a aquests pacients.\nPunts d’activació de la fibromiàlgia\nSense cura coneguda i amb uns símptomes debilitants molt accentuats, no resulta una gran sorpresa que un nombre cada vegada major de pacients s’hagi decidit a provar el cànnabis com a tractament per la fibromiàlgia. No en va, la condició mèdica és una de les malalties que permeten als pacients americans la petició d’una targeta de cànnabis medicinal.\nAquesta malaltia no ha sabut comprendre’s durant anys, mentre que afecta a un 6% de la població mundial. Només recentment s’ha relacionat aquesta condició amb una deficiència en el sistema endocannabinoide (els receptors cannabinoids en l’organisme humà van ser trobats en la dècada dels 90 per Allyn Howlettand William Debani.)\nA Espanya, un percentatge fins i tot major es troba afectat de fibromiàlgia (algunes fonts apunten que prop d’un 13% de la població podria estar afectada).\nCom ajuda el cànnabis a tractar la fibromiàlgia?\nRecentment, en 2016, es va publicar un dels més complets i extensos estudis sobre l’eficàcia del cànnabis per a certes malalties, incloent recerques dutes a terme des de 1999. Aquest estudi va ser publicat per l’Acadèmia Nacional de Ciències, Enginyeria i Medicina dels EUA.\nEls símptomes alleujats gràcies a l’ús de cànnabis van ser:\nInsomni: L’estudi de 2016 va concloure que els cannabinoids en efecte ajuden a agafar el son als pacients amb transtorns del mateix derivats de la fibromiàlgia, així com d’altres malalties.\nDolor neuràlgic: A més de representar una ajuda per al somni, també s’ha provat que el cànnabis ajuda a reduir el dolor neuràlgic.\nRestauració del dany neuràlgic: L’evidència apunta a la idea que el sistema endocannabinoid es troba íntimament lligat a la reparació de les cèl·lules nervioses.\nDolor en articulacions: Un estudi més recent va demostrar que el cànnabis hauria de ser considerat seriosament com un eficaç alleujament per al dolor en les articulacions.\nEl diagrama anterior il·lustra com els cannabinoids actuen conjuntament amb el sistema endocannabinoid per reduir el dolor d’articulacions.\nEl Dr. Ethan Russo (un dels més prestigiosos especialistes en cannabinoids del món) va dir recentment:\n“La migranya, la fibromiàlgia (dolor generalitzat), lesions de medul·la espinal i altres condicions relacionades presenten patrons clínics, bioquímics i patofisiològics que suggereixen una deficiència subjacent en el sistema endocannabinoide (CECD) que podria ser tractada mitjançant l’ús de cannabinoids.”\nEls cannabinoids tenen l’avantatge d’estar disponibles en diferents formes. L’aplicació directa via tòpica és cada vegada més popular entre els pacients d’EUA i resulta una bona manera de combatre els dolors provocats per la fibromiàlgia. Més recentment, s’han desenvolupat i comercialitzat pegats transdèrmics rics en cannabinoids.\nCom usar el cànnabis per tractar la fibromiàlgia?\nEstudis recents han demostrat que una de les millors i més segures maneres de consumir cànnabis per tractar el dolor neuropàtic és mitjançant vaporitzadors.\nAl contrari que quan és fumat, en vaporitzar marihuana s’obté un percentatge de cannabinoids major, que serà absorbit per l’organisme. En aquest estudi la reducció mitjana del dolor es va fixar en un 30%. Aquest fet es correlaciona amb l’efecte dels analgésics convencionals en pacients no resistents a tractaments.\nUna altra manera de consumir cannabinoids és ingerint algun tipus de comestible de cànnabis. No obstant això, és alguna cosa que ha de fer-se amb cautela ja que els efectes del cànnabis ingerit solen ser més potents i duradors que fumat o vaporitzat.\nLes “microdosis” de cànnabis (per exemple, menjar una petita quantitat d’un comestible de cànnabis) han demostrat també la seva eficàcia a l’hora de tractar els símptomes de la fibromiàlgia. D’aquesta forma, el pacient pot consumir cànnabis durant el dia sense problema i tenir major control sobre la dosi que està prenent.\nNo obstant això, ara com ara els estudis no han pogut oferir cap consell sobre el dosatge específic a utilitzar. El sentit comú ens indica que si comencem amb dosis molt petites – que anirem augmentant gradualment al llarg dels dies – aviat trobarem la millor per a nosaltres sense córrer el risc d’intoxicar-nos (una vegada ingerida “x” quantitat de comestible de cànnabis no es podran revertir els efectes!).\nS’han dut a terme estudis comparant el cànnabis amb els analgèsics convencionals normalment prescrits en casos de dolors neuropàtics:\nGràfic mostrant l’efectivitat del cànnabis enfront d’altres analgèsics\nMalgrat tots aquests resultats, realment prometedors, cal dir que altres estudis no han trobat prova alguna de l’acció dels cannabinoids sobre la fibromialgia, encara que també cal destacar que la major part d’aquests estudis es van realitzar partint de Nabilone (THC sintètic), les propietats terapèutiques del qual queden lluny de les dels extractes fets a partir de la planta sencera.\nUsar un extracte fet de planta sencera d’una varietat amb CBD serà sempre més efectiu que l’ús aïllat de compostos com el Nabilone. ja que en medicaments com aquest no es troben altres cannabinoides ni terpens, no es dóna l’anomenada efecte sèquit, per la qual cosa el THC mai serà tan efectiu com el seria en la seva forma natural, acompanyat de moltes altres substàncies.\nA més, varietats de cànnabis amb diferents continguts en THC i CBD com Fruity Jack, SweetLove o Spicy CBD permeten al pacient beneficiar-se del cànnabis medicinal sense haver de notar els efectes psicoactius normalment associats a aquesta planta.\nEstudis científics sobre cannabis i fibromiàlgia\n1. https://www.ncbi.nlm.nih.gov/pubmed/29461346 (2018)\n26 pacients van ser inclosos en l’estudi. Tots van reportar una millora significativa in cada paràmetre del qüestionari després d’haver iniciat el tractament amb cannabis. 13 d’ells (50%) van deixar qualsevol altra medicació per la fibromialgia. 8 pacients (30%) van experimentar efectes secundaris molt lleus.\n2. https://www.ncbi.nlm.nih.gov/pmc/articles/PMC3080871/ (2011)\nL’ús de cànnabis s’associa a efectes beneficiosos en alguns símptomes de fibromiàlgia. Es garanteixen més estudis sobre la utilitat dels cannabinoids en pacients de fibromiàlgia, així com el rol del sistema cannabinoid en la patofisiología d’aquesta malaltia.\n3. https://pdfs.semanticscholar.org/4d12/db2a249cc22cb8e78f31586ff0036b8bce9d.pdf (2013)\nDiverses formes de cànnabis medicinal provoquen respostes majorment positives per part de pacients amb diferents tipus de dolor: neuropàtic, crònic, postoperatori, relacionat amb la fibromiàlgia, amb l’artritis reumatoide, amb el càncer o amb l’esclerosi múltiple.\n4. https://www.liebertpub.com/doi/10.1089/can.2016.0009 (2016)\nEl cànnabis i els cannabinoids han estat usats amb freqüència per pacients de fibromiàlgia per tractar la gran quantitat de símptomes que presenta. En un assaig no controlat sobre 9 pacients, es van administrar dosis diàries de THCde 2.5–15 mg durant tres mesos. Sorprenentment, el comitè ètic no va permetre l’ús de placebo en aquest estudi.\n5. https://www.ncbi.nlm.nih.gov/pmc/articles/PMC5576607/ (2016)\nAssaig obert de cànnabis herbal en 28 pacients de fibromiàlgia en comparació d’un nombre igual de pacients controlats en un altre estudi. 2 hores després d’usar cànnabis, les puntuacions EAV van mostrar una reducció significativa del dolor i la rigidesa, millorant la relaxació, la sensació de benestar i el somni.\nPreguntes i comentaris sobre Beneficis del cànnabis per tractar la fibromiàlgia